རྣམ་
ཐར་བཞུགས༎
ས་སྐྱ་པཎྜི་ཏ།
43



༄༅༅། །དཔལ་ཆོས་ཀྱི་རྗེ་ཁམས་གསུམ་གྱི་མགོན་པོ་རྗེ་བཙུན་ས་སྐྱ་པ་ཆེན་་་་་
པོའི་ཞབས་ཀྱི་ཟེའུ་འབྲུ་ལ་གུས་པས་ཕྱག་འཚལ་ལོ། །ཡོན་ཏན་མེ་ཏོག་ཕྲིན་ལས་་་་་་
བཟང་པོའི་དྲི། །གདུལ་བྱ་དག་པའི་བུང་བས་ལེགས་བསྟེན་པ། །བློ་གྲོས་རྒྱ་མཚོ་་་་་་
ཐོས་པའི་ཆུ་རྒྱུན་གྱིས། །ཡོངས་གཏམས་ཆོས་རྗེ་པདྨའི་འབྱུང་གནས་མཆོག །ལེགས་
བསམ་ཁྱོད་ཀྱི་རྣམ་པར་ཐར་པའི་ཚེ། །དམ་པའི་སྐྱེ་བོ་གཞན་ལ་ཤིན་ཏུ་དཀོན། །དེ་་་
སླད་འགྲོ་བའི་བླ་མ་ཁྱོད་དྲན་པས། །དད་པའི་སྟོབས་ཀྱིས་སྤུ་ལྡང་མཆི་མ་གཡོ། །
གང་ཞིག་ཁྱོད་ཀྱི་ཕྲིན་ལས་བཟང་པོའི་གཏེར། །རྣམ་པར་ཐར་པ་མཐའ་དག་སུས་
བརྗོད་སྤོབས། །འགྲོ་བ་རྣམས་ལ་མངོན་སུམ་གྱུར་པ་ཡི། །ཕྲིན་ལས་འགའ་ཙམ་རེ་་་
ཞིག་འདིར་བསྡུའོ། །འདིར་བདག་ཅག་གི་བླ་མ། ཁམས་གསུམ་གྱི་མགོན་པོ།
བྱང་ཆུབ་སེམས་དཔའ་རྣམས་ཀྱི་གཙོ་བོ། ཐར་པ་འདོད་པ་རྣམས་ཀྱི་འདྲེན་པ། ལམ་
དུ་ཞུགས་པ་རྣམས་ཀྱི་དེད་དཔོན། རིགས་པ་དང་གྲོལ་བའི་སྤོབས་པ་ཐུན་མོང་མ་ཡིན་་་
པ་ལ་མངའ་བརྙེས་པས་སློབ་མའི་ཐེ་ཚོམ་གྱི་དྲ་བ་རྣམ་པར་འདྲེན་པའི་ཡེ་ཤེས་དང༌། ཡེ་
ཤེས་ཀྱི་འཇུག་ཡུལ་ཤེས་བྱ་རྣམ་པར་དག་པ་ལ་དབང་འབྱོར་པས། གནས་དང་གནས་་་
མ་ཡིན་པར་སྤྱོད་པ་ལ་བསྙེངས་པ་མི་མངའ་བ། རང་དང་གཞན་གྱི་གྲུབ་པའི་མཐའ་རྒྱ་་་
མཚོའི་ཕ་རོལ་དུ་བྱོན་པས། སྒྲུབ་པ་དང་སུན་འབྱིན་པའི་ཆ་ལ་རྨོངས་པའི་ཐིབ་པོ་་་་་་
བསལ་བ། ཆོས་དང་ཆོས་མ་ཡིན་པ་རྣམ་པར་འབྱེད་པ་ལ་མཁས་པས་གདུལ་བྱའི་རྒྱུད་་
ཡང་དག་པའི་ལམ་ལ་སྦྱོར་བའི་རྩ་ལག་ཆེན་པོར་གྱུར་པའི་དཔལ་ས་སྐྱ་པ་ཆེན་པོ་དེ་ནི།
ངེས་པར་རྡོ་རྗེ་འཆང་ཆེན་པོ་ཉིད་ཡིན་པར་ཐེ་ཚོམ་མི་ཟ་བར་རང་ཉིད་ལ་ངེས་ཤེས་ཁྱད་་་་་་
པར་ཅན་སྐྱེ་ལ། དམ་པའི་གྲོགས་འགའ་ཞིག་གིས་ཀྱང་གཏན་ཚིགས་དང་བཅས་པས་་་་
དེ་ལྟར་ངེས་ཤེས་སྐྱེས་པ་དག་འདུག་མོད་ཀྱིས། འོན་ཀྱང་རེ་ཞིག་སྐྱེ་བོ་ཕལ་མོ་ཆེ་ལ་ཇི་་
ལྟར་སྣང་བ་དེ་མདོ་ཙམ་ཞིག་བརྗོད་དོ། །དེ་བརྗོད་ན། རྗེ་བཙུན་ཆེན་པོ་འཕགས་་་་་
པའི་གང་ཟག་ཐམས་ཅད་ལ་གྲགས་པ་ཡོན་ཏན་རིན་པོ་ཆེ་དུ་མའི་རྒྱལ་མཚན་དུ་གྱུར་པའི་་
བདག་ཉིད་ཆེན་པོ་འདི། ཀླུའི་རྒྱལ་པོའི་ཚུལ་དུ་ཡུམ་ལ་རྨི་ལྟས་སུ་བསྟན་ནས་ལྷུམས་སུ་
45

ཞུགས་སོ། །གནོད་པ་མེད་ཅིང་བདེ་བར་གྱུར་ལ་བཀྲ་ཤིས་པའི་ལྟས་དང་། ང་་་་་
མཛོད་འཕེལ་བ་ལ་སོགས་པ་བྱང་ཆུབ་སེམས་དཔའི་རྣམ་པར་ཐར་པ་དང་མཐུན་པར་་་་་་
བལྟམས་སོ། །ཅུང་ཟད་མནོ་ཤེས་ནས་དབེན་པ་ལ་དགེས་ཤིང་བརྐམ་ཆགས་མེད་ལ་་་་་
ཡོན་ཏན་གྱི་ཆ་ཁོ་ན་སྒྲུབ་པ་ལ་བརྩོན་པ་བྱིས་པའི་སྤྱོད་པ་ལས་འདས་པ་ཞིག་ཏུ་གྱུར་ཏེ།
དེ་ནས་དགུང་ལོ་བརྒྱད་ལོན་པ་དང་བྱང་ཆུབ་སེམས་དཔའ་ཟླ་བ་རྒྱལ་མཚན་ཞེས་བྱ་བའི་་་
སྡོམ་བརྩོན་ཆེན་པོ་དེ་ལས་ཚངས་པར་སྤྱོད་པའི་དགེ་བསྙེན་ནོས་ཏེ། བསླབ་པར་བྱ་་་་
བའི་ཕྱོགས་ཕྲ་བའི་ཕྲ་བ་ལ་ཡང་བྱིས་པ་ཉིད་ནས་སྤྱན་གྱི་འབྲས་བུ་བཞིན་འཚོ་བ་ཞིག་གོ །
དགུང་ལོ་བཅུ་བཞེས་པ་ན་བྱང་ཆུབ་སེམས་དཔའི་སྡོམ་པ་ཉི་ཤུ་པ་ལ་སོགས་པ་དུ་མ་དང༌།
གསང་སྔགས་ཀྱི་སྒྲུབ་པའི་ཐབས་ཆེན་པོ་མཚོ་སྐྱེས་ལ་སོགས་པའི་གཞུང་དོན་དུ་བཅས་པ་་
མཁྱེན་ནས་དགུང་ལོ་བཅུ་གཅིག་བཞེས་པའི་ཚེ། རང་གི་སློབ་དཔོན་རྣམས་ཀྱིས་གཙོ་་་་་
བྱས་པའི་མཁས་པ་རྣམས་ཀྱིས་ཞུས་པའི་ངོར་གཞུང་དང་དོན་དུ་བཅས་པ་ཐུགསལས་་་་་་
གསུངས་པས། ཚོགས་པ་ཐམས་ཅད་ངོ་མཚར་སྐྱེས་ནས་བློ་གྲོས་ཆེན་པོ་ཞེས་བྱ་བར་་་་་
བཏགས་ཞེས་ཐོས་སོ། །དེ་ནས་དགུང་ལོ་བཅུ་གཉིས་བཞེས་པ་ན། ཐོ་རངས་ཀྱི་ཆ་་་་་
ལ་བཅོམ་ལྡན་འདས་དགེས་པ་རྡོ་རྗེ་རྒྱུད་གསུམ་གྱི་པུ་སྟི་གསོལ་བའི་མནལ་ལམ་བྱུང་བ་་་
དང་༑ དེ་ཉིད་ཀྱི་ཚེ་ཆོས་ཐམས་ཅད་ཀྱི་དེ་ཁོ་ན་ཉིད་ཁོང་དུ་ཆུད་པར་གྱུར་ཏོ། །དེའི་་་་
ཚེ་རྩ་བའི་རྒྱུད་བརྟག་པ་གཉིས་པ་གསུང་བར་བཞེད་པ་ན་བླ་མ་ས་སྐྱ་པ་ཆེན་པོ་སྐུ་་་་
གཤེགས༑ དེའི་འདད་ལ་ཕྱོགས་རིས་ཀྱི་དགེ་བའི་བཤེས་གཉེན་ཆེན་པོ་རྣམས་སྤྱ་་་་
དྲངས་ནས་དུས་གསུམ་ཁེགས་སོ་ཞེས་ཟེར་བའི་ཆོས་འཁོར་དང་སྦྱིན་གཏོང་རྒྱ་ཆེན་པོ་་་་་་
མཛད་པའི་དུས་སུ་རང་གི་སློབ་དཔོན་དུ་གྱུར་པ་གཉན་དང་ཞང་ལ་སོགས་པ་དག་གིས་་་་
གཙོ་བྱས་པའི་མཁས་པ་རྣམས་ཀྱིས་ཞུ་བ་ཕུལ་བའི་ངོར་བརྟག་པ་གཉིས་པ་ཐུགས་ལས་་་་
གསུངས་པས་ཐམས་ཅད་ངོ་མཚར་སྐྱེས་ཏེ་འགའ་ཞིག་གིས་ནི་སྤྲུལ་པ་ཞིག་ཡིན་ངེས་ཀྱི་སོ་
སོ་སྐྱེ་བོ་ལ་འདིའི་བློ་གྲོས་འོང་མི་སྲིད་ཅེས་ཟེར། འགའ་ཞིག་བླ་མ་ས་སྐྱ་པ་ཆེན་པོ་ཉིད་
འཕགས་པ་འཇམ་དཔལ་གྱི་སྤྲུལ་པ་ཡིན་པས་དེས་རྒྱུད་བྱིན་གྱིས་བརླབས་པའོ་ཞེས་ཟེར།
46

འགའ་ཞིག་བླ་མ་ས་སྐྱ་པ་ཆེན་པོ་དེས་འཕགས་པ་འཇམ་དཔལ་གྱི་ཞལ་གཟིགས་པའི་བྱིན་
རླབས་ཀྱི་རྒྱུན་ཡིན་ངེས་ཞེས་ཟེར། མདོར་ན་སོ་སོའི་སྐྱེ་བོ་རང་རྒྱུད་པ་ལ་དེ་ལྟ་བུ་་་་་
རྣམ་པར་ཐར་པ་འོང་མི་སྲིད་པར་ཐག་བཅད་ཅེས་ཐོས་སོ། །དེ་ནས་སློབ་དཔོན་གཅེན་་
རིན་པོ་ཆེ་བསོད་ནམས་རྩེ་མོའི་ཞལ་སྔ་ནས། ངའི་དབུས་སུ་ཕྱིན་ནས་ཕ་རོལ་ཏུ་ཕྱིན་པ་
ལ་སོགས་པའི་སྡེ་སྣོད་དང༌། དབུ་ཚད་ཀྱི་རིགས་མཐའ་དག་ཉན་ནས་འོང་པས་ཁྱོད་་་་་
ཀྱིས་ས་སྐྱར་སྡོད་ལ་བཤད་པ་གྱིས་ཤིག་ཅེས་རྒྱས་བཏབ་ནས་གཤེགས་སོ། །དེ་ལྟར་་་་་
དགུང་ལོ་བཅུ་གསུམ་ནས་གསང་སྔགས་ཀྱི་གཞུང་གི་བཤད་པ་མཛད་ཅིང་བཞུགས་སོ། །
གདམས་ངག་བླ་མའི་བཀའ་རྒྱ་ལོ་དགུར་མཛད་པ་ལ། ལོ་བཅུ་གསུམ་གྱི་བར་དུ་མ་་་་་་
གསུངས་ཞེས་གསུང་ངོ་། །ཡང་སྔར་གསན་པའི་ཆོས་རྣམས་འདྲིས་པར་བྱ་བའི་ཕྱིར་དང་འཇིག་་
རྟེན་གྱི་ལུགས་དང་མཐུན་པར་བྱ་བའི་ཕྱིར་གཞུང་འཆད་པའི་བར་རྣམས་སུ་རང་གི་སློབ་དཔོན་་་
གཞན་དང་གཞན་རྣམས་ལས་གཞུང་ལུགས་ཐ་དད་པ་དུ་མ་ཡང་གསན་ཏེ། དེ་ཡང་རྣལ་
འབྱོར་བླ་ན་མེད་པ་ལ་དགེས་བླ་མ་ཆེན་པོའི་དངོས་སློབ་སློབ་དཔོན་ཞང་གཅུང་པར་བཞུགས་པ་་་་
ལ༑ པ་རྡོ་རྗེ་རྩ་བ་དང༌། བཤད་པའི་རྒྱུད་མཐའ་དག་དང༌། འགྲེལ་པ་སྒྲུབ་ཐབས་་་
ཡན་ལག་དང་བཅས་པའི་བཤད་སྲོལ་མི་འདྲ་བ་དུ་མ་དང་བཅས་པ་དང༌། ཡང་བདེ་་་་་
མཆོག་འཁོར་ལོ་རྩ་བ་དང་བཤད་པའི་མཁའ་འགྲོ་རྒྱ་མཚོ་མ་གཏོགས་པའི། རྒྱུད་ཡན་ལག་་་
དང་བཅས་པ་མཐའ་དག་དང་། དཔལ་གསང་བ་འདུས་པ་འཕགས་སྐོར་རྒྱུད་གསུམ་་་་་
འགྲེལ་པ་ཡན་ལག་དང་བཅས་པ་དང༌། སློབ་དཔོན་འཇམ་པའི་རྡོ་རྗེ་ཞེས་བྱ་བ་ལས།
ཡང་ཡེ་ཤེས་ཞབས་ཀྱི་སྐོར་ལ་རྒྱན་དང་ཛ་ཡན་ལ་སོགས་ལར་ནི་རྒྱ་པོད་ཉི་ཤུ་རྩ་བདུན་གསན་་
གསུང་ངོ་། པ་ཡན་ལག་དང་བཅས་པ་དང༌། ཡང་སུམྦྷ་ལོ་ཙཱ་བ་ཞེས་བྱ་བ་ལ་བླ་ཆེན་ལ་མ་་་་
གསན་པའི། ཡེ་ཤེས་ཞབས་ཀྱི་བྱེ་བྲག་སྨན་པའི་ཞབས་ཀྱི་རྒྱུད་འགྲེལ་མན་ངག་དང་་་་་
བཅས་པ་དང༌། ཞལ་གྱི་ལུང་ཡན་ལག་དང་བཅས་པ། ཐུགས་རྣམས་དང་གཟུངས་གྲ་་་་་
ལྔའི་གཞུང་བཤད་གདམས་ངག་དང་བཅས་པ་དང་བླ་མ་བ་རི་ལོ་ཙཱ་བའི་བཤད་སྲོལ་བླ་མ་ས་སྐྱ་པ་་་་་་་
ཆེན་པོ་ལ་བརྒྱུད་པའི་འཕགས་པ་དཀོན་མཆོག་བརྩེགས་པ་དང༌། སངས་རྒྱས་ཕལ་པོ་ཆེ་ལ་སོགས་་
47

པའི་བཤད་སྲོལ་ཉམས་སུ་བླངས་པ་དང་བཅས་པ་གསན། ཡང་པཎྜི་ཏ་ཛ་ཡ་སེ་ན་ཞེས་བྱ་བ་ཡོངས་་
སུ་རྫོགས་པའི་མཁས་པ་ཆེན་པོ་དེ་ལས། སྒྲའི་གནས་ཅུང་ཟད་ཅིག་དང་། མཁའ་འགྲོ་རྒྱ་མཚོ་རྩ་་
འགྲེལ་དང༌། སྡོམ་འབྱུང་ཡན་ལག་དང་བཅས་པ་དང༌། སྒྲུབ་ཐབས་ཟབ་མོ་ཉེ་བར་མཁོ་བའི་་་་
མན་ངག་དུ་མ་གསན་ནོ། །སུ་ཆུད་ཅིང་འདྲིས་པར་མཛད་དོ། །ཡང་གཤིན་རྗེའི་གཤེད་་་་
རྒྱུད་གསུམ་ཡན་ལག་དང་བཅས་པ་མན་ཡང་སློབ་དཔོན་ཞང་ཆུང་ལོ་ཙཱ་བ་ཞེས་བྱ་བ་ལས། རྗེ་
བཙུན་རྡོ་རྗེ་འཇིགས་བྱེད་ཀྱི་དབང་བསྐུར་ནོས་ནས། རྡོ་རྗེ་འཇིགས་བྱེད་དང་གཤིན་རྗེ་གཤེད་ཀྱི་་་་་
རྒྱུད་མན་ངག་དང་བཅས་པ་གསན། ཡང་རྒྱ་གར་གྱི་རྣལ་འབྱོར་པ་ཨ་བ་དྷཱུ་ཏཱི་པ་ཞིག་ལའང་གཤིན་་་
རྗེའི་གཤེད་ཀྱི་མན་ངག་དང་གཞན་ཡང་ཉེ་བར་མཁོ་བ་མང་དུ་གསན། ངག་གི་གནད་དུ་མ་དང་་་
བཅས་པ་དང༌། དཔལ་དུས་ཀྱི་འཁོར་ལོ་ཕྱི་ནང་གི་རྩིས་མན་ངག་དང་བཅས་པ་དང༌།
མཚན་ཡང་དག་པར་བརྗོད་པ་འགྲེལ་པ་གསུམ་ཡན་ལག་དང་བཅས་པ་དང་། དེ་དག་་་་
གི་མན་ངག་གི་ཕྱོགས་མཐའ་དག་དང་བཅས་པ་ཐུགས་སུ་ཆུད་པར་མཛད་དོ།
།ཕྱགས་མཐའ་དག་དང་བཅས་པ་ཐུགས་
།གཞན་་་་
ཡང་རྣལ་འབྱོར་གྱི་རྒྱུད་དགེ་བའི་བཤེས་གཉེན་གཉག་ཅེས་བྱ་བ་ལས་འཕགས་པ་དེ་ཁོ་ན་ཉིད་་
བསྡུས་པ། འགྲེལ་པ་དེ་ཉིད་སྣང་བ་དང་བཅས་པ་དང༌། རྡོ་རྗེ་རྩེ་མོ་དང་། དཔལ་་
མཆོག་དང་པོ་དང༌། ངན་སོང་སྦྱོང་རྒྱུད་ལ་སོགས་པ་རྣལ་འབྱོར་གྱི་རྒྱུད་ཡན་ལག་དང་་་་
བཅས་པ་གསན་ཅིང་ཐུགས་སུ་ཆུད་པར་མཛད་དོ། །གཞན་ཡང་སྤྱོད་པའི་རྒྱུད་ལ།
མི་གཡོ་བ་རྟོག་པ་ཆེན་པོ་ལ་སོགས་པ་མང་པོ་ཞིག་གསན་ཅིང་ཐུགས་སུ་ཆུད་པར་མཛད་་་་་
དོ༑ །གཞན་ཡང་བྱ་བའི་རྒྱུད་ལ་གསང་བ་སྤྱི་རྒྱུད་དང༌། དཔུང་པ་བཟང་པོ་དེ་དག་་་་་
ཀྱང་བླ་མ་ས་སྐྱ་པ་ཆེན་པོ་དངོས་ལས་རྒྱུད་དང༌། གདམས་ངག་གི་ལུང་ཐོབ་པ་ཕྱིས་ནན་ཏན་དུ་ཞུས་
པ་ནི། སློབ་དཔོན་ཞང་དང༌། སློབ་དཔོན་འཇམ་པའི་རྡོ་རྗེ་དང༌། སུམ་པ་ལོ་ཙཱ་བ་དང༌།
དགེ་བཤེས་གཉག་ལ་སོགས་པ་རྣམས་ལས་གསན་ཏེ། དེ་ཐམས་ཅད་བླ་མ་ཆེན་པོ་དངོས་ཀྱི་སློབ་་་་་
མ་ཡིན་ནོ། །ལ་སོགས་པ་དུ་མ་ཞིག་གསན་ཅིང་ཐུགས་སུ་ཆུད་དོ། །གཞན་ཡང་སློབ་་་་་
དཔོན་གཞན་དང་གཞན་རྣམས་ལས་ཕ་རོལ་ཏུ་ཕྱིན་པའི་གཞུང་གི་མདོ་དང་། བསྟན་་་་་་
བཅོས་ཀྱི་ཆ་དུ་མ་དང༌། གསང་སྔགས་ཀྱི་གཞུང་ཕྲན་ཚེགས་རྣམས་དང་། མན་ངག་་་་
48

གི་བྱེ་བྲག་དཔག་ཏུ་མེད་པ་གསན་པའི་ཚུལ་རྣམས་ནི་བསྔོ་ཡིས་མི་ལང་བས་ཡི་གེར་མ་་་་
བྲིས་སོ།། །།
འདིའི་མཛད་པ་ཕྲིན་ལས་ནི། སྤྱིར་བདག་ཅག་གི་བློའི་ཡུལ་ལས་འདས་པ་ཞིག་
གོ ༑འོན་ཀྱང་གཙོ་བོར་སྒྲུབ་པ་ཉིད་ལ་ཐུགས་གཞོལ་བའི་རིམ་པ་གཉིས་ལ་བརྟན་པ་་་་
ཆེན་པོ་ཐོབ་པའི་ངེས་པའི་ཤེས་པ་སྐྱེས་ལ། དེ་ནས་བཤད་པ་མཛད་པ་ནི། གཞུང་ཇི་་
ལྟར་དཀའ་ཞིང་སྔར་མ་འདྲིས་པ་ཡིན་དུ་ཟིན་ཀྱང་སྔ་བལྟ་མི་མཛད་པར་གང་འཆད་ཀྱང་་་་
གཞུང་དང་དོན་གྱི་ཆ་ལ་ཐམས་ཅད་མཁྱེན་པའི་གསུང་གི་རྣམ་པར་ཐར་པ་བཞིན་ནོ། །
དེའི་ཕྱིར་སློབ་མ་དམ་པའང་མང་དུ་བསྐྲུན་པར་གྱུར་ཏོ། །གཞུང་རྩོམ་པ་ལ་ནི་ཕུལ་དུ་་་་
ཕྱིན་པ་ཞིག་སྟེ། འདིའི་རྩོམ་པ་མཐའ་དག་རིམ་གྱིས་བརྗོད་བདེ་ཞིང་གཞན་གྱིས་་་་
རྟོགས་པར་སླ་ལ་གཉིས་ཀ་ལ་རྣ་བར་སྙན་པ་ཁོ་ན་འབྱུང་བ་ཞིག་སྟེ། འཕགས་པ་འཇམ་
དཔལ་དང༌། རྗེ་བཙུན་མི་གཡོ་བ་དང༌། ཀྱེ་རྡོ་རྗེའི་དྷཎྜ་ཀ་ལ་སོགས་པའི་བསྟོད་པ་་་་
རྣམས་ཀྱི་ཚིག་དང་དོན་དང་རྒྱན་ལ་སོགས་པའི་སྙན་དངགས་ནི་སྡེབ་སྦྱོར་བྱེད་པ་གཞན་་་
ལ་མ་མཐོང་ལ། བསྟན་བཅོས་ཆེན་པོ་མཛད་པ་རྣམས་ཀྱང་གང་ཟག་གི་བློ་དང་བསྟུན་་
ནས་སྡེབ་སྦྱོར་གཙོ་བོར་མི་མཛད་པར་ཕན་པ་ཉིད་ལྷུར་མཛད་མོད་ཀྱི་འོན་ཀྱང་མཁས་པ་་་
རྣམས་ཀྱི་ཡིད་འཕྲོག་པར་མཛད་པ་ཞིག་གོ །དེས་བསྟན་བཅོས་ཇི་སྲིད་མཛད་པ་ཡང་་་་་
མཐའ་ཡས་པའི་ཕྱིར་འདིར་མ་བྲིས་སོ། །ཡང་གཞན་གྱིས་བརྩད་ཅིང་དྲིས་པ་ན།
ཆོས་དང་མཐུན་པར་ལན་འདེབས་པ་ནི་སྤོབས་པ་ཐོགས་པ་མི་མངའ་བར་རིགས་པ་དང་་་་་
ལུང་གི་ཕ་རོལ་གྱི་ལོག་པར་རྟོག་པ་སེལ་བ་ནི། རྟོག་གེ་བ་ཆེན་པོ་སྒྲའི་ཆ་ལ་མ་རྨོངས་་་་
པ་དག་ཀྱང་བ་སྤུ་ལྡང་བ་ཞིག་གོ །ངོ་མཚར་བའི་ཁྱད་པར་ཐོབ་པ་ཡང་ཡི་དམ་གྱི་ལྷས་་་་
བྱིན་གྱིས་བརླབས་པ་དང༌། བསམས་ན་ཤེས་པའི་མངོན་པར་ཤེས་པ་ལ་སོགས་པ་དང༌།
ནང་དུ་ཡང་དག་པར་འཇོག་པ་ལ་སོགས་པ་བསམ་གྱིས་མི་ཁྱབ་པར་བདག་ཅག་ལ་ངེས་་་་་
ཤེས་ཡོད་མོད་ཀྱི། འོན་ཀྱང་བཀས་མ་གནང་བས་མ་བྲིས་སོ། །གཞན་ཡང་བླ་མ་ལ་་
གུས་པ་ནི། རྗེ་བླ་མ་ཡབ་སྲས་ངེས་པར་རྡོ་རྗེ་འཆང་ཡིན་པ་ལ་ཐེ་ཚོམ་མམ་ཡིད་གཉིས་་
49

གཏན་མི་མངའ་བ་ཡིན་པར་ངེས་ལ། དེའི་ཕྱིར་དེ་དག་ཞལ་བཞུགས་པ་ན་སྐུ་གསུང་་
ཐུགས་ཇི་ལྟར་མཉེས་པ་བཞིན་བསྒྲུབས་ནས་ཐ་ན་ཀྱལ་ཀའི་ཕྱིར་ཡང་གསུང་མི་ལྡོག་ལ།
སྐུ་འདའ་བའི་ཚེ་ན་ཡང་བདག་ཉིད་གླུད་དུ་གཏོང་བའི་བར་དུ་མཛད་ལ། སྐུ་འདས་ནས་
ཀྱང་མཆོད་པའི་ཕྱིར་བླ་མ་ས་སྐྱ་པ་ཆེན་པོའི་འདད་ལ་ཕྱོགས་ཀྱི་དགེ་བའི་བཤེས་གཉེན་་་་
ཆེན་པོ་རྣམས་སྤྱན་དྲངས་ནས་ཆོས་འཁོར་ཆེན་པོ་མཛད་དེ། འབུམ་ལྔ་བཅུ་ཙམ། ཉི་་
ཁྲི་བརྒྱ་སུམ་ཅུ་ལྷག་ཙམ་ཅིག །དཀོན་མཆོག་བརྩེགས་པ་བརྒྱད་ཅུ་ལྷག་ཙམ་ཅིག་དང༌།
དེ་ལ་སོགས་པ་ཆོས་དང་ཟང་ཟིང་བརྗོད་ཀྱིས་མི་ལང་པ་དིང་སང་གི་བར་དུ་ཡང་སྐྱེ་བོ་་་་་་
རྣམས་ཀྱིས་སྙན་གྲགས་སྒྲོགས་པར་མཛད་ལ། ཡང་སློབ་དཔོན་གཅེན་རྒྱ་གར་དུ་ལོ་ཙཱ་་་
སློབ་པ་ལ་མ་ག་དྷར་སྐུ་གཤེགས་པའི་འདད་ལ་ཡང་། ལོ་པཎ་སྤྱན་དྲངས་པའི་ཆོས་་་